OzLabs/hebrew-wiki-articles huggingface dataset:
מה מי מו (סדרת טלוויזיה)

מה מי מו היא סדרת טלוויזיה ישראלית המשודרת ב-yes וערוץ הכוכבים החל מ-2013 בכיכובו של הדוד חיים.

== תקציר העלילה ==
דוד חיים וחבריו יוצאים דרך טלוויזיית הקסמים של פיקו. שם הם לומדים על כל מקצוע, בינתיים פנצ'ר ופופיק רוצים להרוס לדוד חיים את התוכניות כאשר הם גם נכנסים לטלוויזיה.

== דמויות ושחקנים ==
* הדוד חיים (חיים אוסדון): דוד מצחיק ומפוזר בעל פפיון אשר קיבל מפיקו טלוויזיית קסמים המביאה אותו ואת חבריו לעולם המקצועות.
* בובו (ליאור דטאוקר): חייזר בעל חדק של פיל אשר מדבר בשפה מאוד מיוחדת, חבר של הדוד חיים.
* גילי השכנה (אביגיל ערמון): השכנה של דוד חיים ובובו.
* אספון (אסף אשתר): איש המילים שכל פעם שיש מילה לא מוכרת דוד חיים עונה לו במילון שלו בטלפון ואז אספון עונה לו את התשובה.
* פנצ'ר ופופיק (ליאור פאוקר ודרור טייכנר): שני שובבים אשר עושים מזימות לדוד חיים וחבריו, כמו גנבת חפצים רבים.
* פיקו (ליאור דטאוקר): חייזר אשר הגיע מכוכב פיקוללה, הביא לדוד חיים טלוויזיית קסמים אשר מביאה אותו ואת חבריו לעולם המקצועות.

== פרקים ==
# הרפתן
# הדוור
# הכבאי
# הטייס
# הדבוראי
# החזאי
# הלולן
# הטרקטוריט
# השוטר
# החקלאי

== קישורים חיצוניים ==
* 

קטגוריה:סדרות טלוויזיה ישראליות שעלו לשידור בשנות ה-2010
קטגוריה:Yes הטלוויזיה בלוויין: תוכניות וסדרות
קטגוריה:דוד חיים
אופאקה

אופאקה (בבולגרית: Опака) היא עיר במחוז טרגובישטה שבבולגריה. היא נמצאת כ-70 קילומטרים מהעיר רוסה שגובלת ברומניה, וכ-250 קילומטרים מבירת בולגריה - סופיה. בעיר יש קיטון אוכלוסייה. העיר היא בירתה של נפת אופאקה.

== גאוגרפיה ==
העיר שוכנת בגובה של 169 מטרים מעל פני הים. בתוך העיר עובר אחד מיובליו של נהר צ'רני לום, שבצפון מזרחה של העיר מתחבר אליו. העיר פופובו נמצאת כ-14 קילומטרים מאופאקה, שבה יש תחנת רכבת שמשרתת את תושבי האזור.

== קישורים חיצוניים ==

* 

קטגוריה:ערי מחוז טרגובישטה
מזקקת קאול אילה

מזקקת קאול אִילֶה (בגאלית סקוטית: Taigh-staile Chaol Ìle; באנגלית: Caol Ila distillery) היא מזקקת וויסקי, כיום בבעלות יצרנית האלכוהול הבריטית דיאג'יו, הממוקמת ליד פורט אסקאיג על האי אַייְלָה שבסקוטלנד.<ref name=":0"></ref>

== היסטוריה ==

המזקקה הוקמה בשנת 1846 על ידי הקטור גונסון, והיא הגדולה מבין שמונה המזקקות הפזורות על פני האי איילה במערב סקוטלנד. המזקקה לא זכתה להצלחה מסחרית ניכרת, והיא נמכרה בשנת 1854 לנורמן בוכנאן, הבעלים של איסלי אוף גורה. בשנת 1863 המזקקה נמכרה שוב ונקנתה על ידי Bulloch Lade & Co מגלאזגו.

בשנת 1880 הופקו במזקקה למעלה מ-147,000 גלונים של וויסקי בשנה.

המזקקה מתפארת בייצור עקבי כמעט לחלוטין מאז פתיחתה, לאחר שנסגרה רק לזמן קצר במהלך מלחמת העולם השנייה עקב תקנות שהוטלו על השימוש בשעורה. 

בשנת 1972 נהרסה המזקקה כולה ונבנתה מחדש כדי שתוכל לתפקד בקיבולת גבוהה יותר. הרחבה זו כללה התקדמות משתי מזקקות לשש, על מנת לעמוד ברמת הביקוש הגבוהה החדשה.<ref name=":0" />

== על הוויסקי ==
קאול אילה הוא אחד הוויסקים הקלים ביותר של האי איילה, בצבע חיוור, עם טעם פירותי של כבול, פרחים ופלפל. בנוסף למכירתו כסינגל מאלט, עיקר הייצור (כ-95%) משמש להכנת בלנדד ויסקי כגון ג'וני ווקר<ref></ref>. מאז 1999, המזקקה יצרה גם בקבוק לא מעושן.

== מותגים ==
* קאול אילה 12 שנים (43% אלכוהול) מאופיין בניחוחות מרעננים של עשבים וצמחים טריים, מליחות ים, רמזים עדינים למנטה, קליפת לימון ועשן כבולי נעים. על החיך מורגש מרקם איכותי ושמנוני מעט, לצד טעמים מעושנים וכבוליים ותווי וניל, קליפות לימון ומליחות ימית עדינה. הסיומת ארוכה, מתובלנת ומפולפלת ובעלת תווים מעושנים.
* קאול אילה Moch
* קאול אילה 25
* קאול אילה 18

== ראו גם ==
* ויסקי
* ויסקי מהאי איילה

== קישורים חיצוניים ==

* 

==הערות שוליים==

קטגוריה:ויסקי סקוטי
קטגוריה:ארגייל וביוט
קטגוריה:יצרני אלכוהול
שפל רוח

שפל רוח הוא פיוט מסוג "רשות לנשמת", שחיבר רבי שלמה אבן גבירול כהקדמה לתפילת נשמת כל חי. הפיוט מבטא את ענוות המשורר בעמדו מול בוראו, ואת השבח וההלל לבוראו. הוא נאמר בנוסח הספרדים בתפילת שחרית של ראש השנה, ויש מיהודי תימן שנהגו לפייט אותו גם בחתונות.<ref></ref>

המשורר מתאר את עצמו כשפל רוח וברך בעומדו מול הבורא, תחושת השפלות שבאה מתוך המחשבה על יחסו לבורא ("לפניך אני נחשב בעיני כתולעת קטנה באדמה") מעוררת בו מחד יראה ופחד, ומאידך תשוקה לקרבה ("אשחר אל בראשית רעיוני"). משקלו של הפיוט הוא המרובה - ואפר (מפעלים, מפעלים, פעולים). שם המחבר (שלמה) רמוז באקרוסטיכון.

השיר מציג את הבעייתיות בפניה עומד האדם המתפלל, המתעוררת מתוך הבנת הפער הבלתי נתפס שבין הבורא "אשר אין קץ לגדלו", לאדם, שהוא לעומתו "תולעת קטנה באדמה". פער זה יוצר שתי בעיות: איזו משמעות ישנה להילולו של האדם את גדולתו של הבורא? וגם אם ישנה לכך משמעות - כיצד ניתן להלל את מי שגדולתו אינה נתפסת כלל בחושיו ובשכלו של האדם? את הפיוט חותם המשפט: "אֲשַׁחֵר אֵל בְּרֵאשִׁית רַעֲיוֹנַי, אֲשׁר לִשְׁמוֹ תְהַלֵּל כֹּל נְשָׁמָה". המשורר עונה על תמיהתו בכך שהוא מתאר את הילול הבורא כחלק בלתי נפרד ממהותו של האדם ומחיפושו אחר קרבת הבורא.

על פי גרסה אחרת, מסתיים השיר במשפט: "הטיבות והגדלת חסדים, לך תגדיל להודות כל נשמה". לפי גרסה זו - עיקרו של הילול הבורא מצד האדם היא בהודאה ושבח על הטובות שהוא גומל עמו, ולא בדברי שבח על גדולתו, שאיננה נתפסת כלל בחושיו ובשכלו.

== ביצועים ==
לשיר מספר לחנים במסורות עדות שונות. השיר (בלחן חדש) נכלל באלבום אבן גבירול, אדומי השפתות של ברי סחרוף ורע מוכיח, וכן באוסף "שואף" של להקת המדרגות.

==קישורים חיצוניים==

* 
* ארז ביטון, [https://www.nli.org.il/he/discover/music/jewish-music/piyut/articles/personal-insight/cycle-of-year/shefal-ruach-beyond-time שפל רוח מעבר לזמן] באתר הפיוט והתפילה

==הערות שוליים==

קטגוריה:שירי שלמה אבן גבירול
קטגוריה:פיוטי ראש השנה
קטגוריה:רשויות לנשמת
קטגוריה:יצירות עם אקרוסטיכון
Moving Violation

Moving Violation הוא אלבום האולפן ה-11 והאחרון של "חמישיית הג'קסונים" שיצא לאור בחברת מוטאון. גרסת הדיסקו לשיר "Forever Came Today" של להקת הסופרימס הפכה ללהיט מועדונים. גם הבי סייד "All I Do Is Think of You", בלדת רית'ם אנד בלוז, זכה להצלחה רבה וזכה למספר גרסאות כיסוי.

לאחר יציאת האלבום עזבו חברי הלהקה את מוטאון בעקבות סירוב החברה לאפשר להם ליצור מוזיקה באופן עצמאי וחוסר הסכמה לגבי גובה התמלוגים. האח היחיד שנשאר חתום בחברה היה ג'רמיין, שנישא לביתו של ברי גורדי. מוטאון אפשרה ללהקה לעזוב, אך חייבה אותם לשנות את שם הלהקה. האחים חתמו באפיק רקורדס תחת השם "הג'קסונים". רנדי, האח הצעיר במשפחה, תפס את מקומו של ג'רמיין.

==הוצאה מחודשת==
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Moving Violation" יצא על תקליטור יחד עם האלבום "Dancing Machine".

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
טויוטה ספורט 800

טויוטה ספורט 800 (באנגלית: Toyota Sports 800) היא מכונית ספורט קטנה בתצורת קופה, מתוצרת יצרנית הרכב היפנית טויוטה אשר יוצרה בין השנים 1965–1969.

סך הכול יוצרו 3,131 יחידות.

=="טויוטה ספורט 800"==
 
* 2 דלתות
* 2 מושבים
* מנוע קדמי
* הנעה אחורית
* בחלק מהרכבים: אפשרות פירוק החלק הקדמי של הגג והפיכת חלק מהגג לפתוח

==גלריה==
<gallery mode="packed" heights="80">
קובץ:Toyota Sports 800 1965-1969 frontright 2009-10-04.jpg | "טויוטה ספורט 800"
קובץ:1965 Toyota Sports-800 02.jpg | "טויוטה ספורט 800", שנת 1965
קובץ:1965 Toyota Sports-800 01.jpg | "טויוטה ספורט 800", שנת 1965
קובץ:Toyota Sports 800 Heck.JPG | "טויוטה ספורט 800"
קובץ:1965 Toyota Sports 800.jpg | "טויוטה ספורט 800", שנת 1965
קובץ:1965 Toyota Sports 800 rear.jpg | "טויוטה ספורט 800", שנת 1965
קובץ:Toyota-Sports800EV.jpg | "טויוטה ספורט 800"
קובץ:1966 Toyota Sports 800 engine room.jpg | מנוע 2 הצילינדרים - "טויוטה ספורט 800"
קובץ:Classic Moto Show 2014 (72).JPG | "טויוטה ספורט 800"
קובץ:Classic Moto Show 2014 (75).JPG | "טויוטה ספורט 800"
</gallery>

==ראו גם==
* טויוטה
* טויוטה 2000GT

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1965
קטגוריה:כלי רכב יפניים
ספורט 800
דייהטסו טאפט

דייהטסו טאפט (באנגלית: Daihatsu Taft) הוא רכב שטח קטן, הנעה 4x4, מתוצרת יצרנית הרכב היפנית, דייהטסו, אשר יוצר בין השנים 1974–1984.

מספר המושבים שתוכננו בדגמי "דייהטסו טאפט": 4 ו-6.

==מיון==
===סוגי מנוע===
* מנוע בנזין
* מנוע דיזל

===דרגות גימור===
* בסיסי
* דה-לוקס

==דגמים==
* "F10", יוצר משנת 1974 - מנוע בנזין 1.0 ליטר
* "F20", יוצר משנת 1977 - מנוע בנזין 1.6 ליטר
* "F25", יוצר משנת 1979 - אופציונלי: דגם דה-לוקס, תמסורת - 5 מהירויות
* "F50", יוצר משנת 1977 - מנוע דיזל 2.5 ליטר
* "F55", יוצר משנת 1979 - אופציונלי: דגם דה-לוקס, תמסורת - 5 מהירויות
* "F60", יוצר משנת 1983 - מנוע דיזל 2.8 ליטר, אופציונלי: דגם דה-לוקס, תמסורת - 5 מהירויות
* "F65", יוצר משנת 1983 - מנוע דיזל 2.8 ליטר, אופציונלי: דגם דה-לוקס, תמסורת - 5 מהירויות

== תמונות ==
<gallery mode="packed" heights="120">
קובץ:Daihatsu taft 1st f.jpg | "דייהטסו טאפט" 
קובץ:Daihatsu Taft 4x4.JPG | "דייהטסו טאפט" 
קובץ:1982 Daihatsu Scat (F50JV) hardtop (2015-12-27) 02.jpg | "דייהטסו טאפט", שנת 1982 
קובץ:Daihatsu taft 1st r.jpg | "דייהטסו טאפט" 
קובץ:Daihatsu Taft F50 25d.JPG | "דייהטסו טאפט" 
קובץ:1982 Daihatsu Scat (F50JV) hardtop (2015-12-27) 04.jpg | "דייהטסו טאפט", שנת 1982 
קובץ:1977 Daihatsu Taft.jpg | "דייהטסו טאפט", שנת 1977 
</gallery>

==ראו גם==
* דייהטסו

==קישורים חיצוניים==

* 
* 

==הערות שוליים==

קטגוריה:רכבי שטח קטנים
קטגוריה:דגמי מכוניות שהושקו ב-1974
קטגוריה:כלי רכב יפניים
טאפט
צ'אשניקי

צ'אשניקי (בבלארוסית: Ча́шнікі; ביידיש: טשאַשניק או טשאַסניק) היא עיר במחוז ויטבסק בבלארוס, והיא העיר המרכזית בראיון צ'אשניקי.

== היסטוריה ==
האזכור הראשון של העיר הוא משנת 1504, כחלק מרשימת היישובים הגדולים שבדוכסות הגדולה של ליטא, ומוחזקת בידי מספר משפחות אצולה, לוקומוסקי, פוטוצקי ועוד.

בשנת 1793, עת חלוקת פולין, עברה צ'אשניקי לשלטון האימפריה הרוסית.

בשנת 1812, במלחמת צרפת עם רוסיה, התנהל בעיר קרב צ'אשניקי , בו הרוסים נחלו הצלחה.

על פי מפקד האוכלוסין משנת 1897 בעיר 4,590 איש, רוב התושבים עסקו בחקלאות ובסחר.

לפני מלחמת העולם השנייה מספר התושבים עמד על 3,500 איש. ב-4 ביולי 1941 נכבשה צ'אשניקי על ידי הצבא הגרמני. העיר שוחררה ב-27 ביוני 1944.

== הקהילה היהודית ==
קבר האחים בצ'אשניקי
יהודים התיישבו בצ'שניקי באמצע המאה השבע-עשרה. ב-1766 נמנו בה 215 יהודים, ב-1847 נמנו בה 1,630 יהודים וב-1897 נמנו בה 3,480 יהודים, שהיו 76% מכלל האוכלוסייה. לאחר מהפכת אוקטובר, נפתח בית ספר יידי בצ'אשניקי. הוא נסגר בסוף שנות ה-30. בשנת 1939, על פי מפקד האוכלוסין האחרון, חיו בעיר 1,109 יהודים, (31.6% מהאוכלוסייה).

בצ'אשניקי יש בית עלמין יהודי.

===בשואה===

לפני שהגרמנים כבשו את צ'אשניקי לא התקיים פינוי מאורגן של התושבים מצ'אשניקי, ורק חלק מהיהודים המקומיים עזבו את העיר לפני כניסת הגרמנים. בעיר לא הוקם גטו מסודר, ככל הנראה כי היהודים כבר גרו באופן מרוכז, אך הנאצים אילצו את היהודים לסמן את בגדיהם ואת בתיהם במגן דוד. היהודים גויסו לעבודות כפייה. יהודי צ'אשניקי נרצחו ב-14-15 בפברואר 1942.

== עיר תאומה ==
* 

== קישורים חיצוניים ==

* 
* 
* 

== הערות שוליים ==

קטגוריה:מחוז ויטבסק: עיירות יהודיות
דייהטסו וייק

דייהטסו וייק (באנגלית: Daihatsu Wake, ביפנית: ダイハツ・ウェイク) הוא מיקרוואן ("Microvan" ) מקטגורית "Kei car" , מתוצרת יצרנית הרכב היפנית דייהטסו אשר מיוצר משנת 2014 ועד היום.

==מאפיינים==
* 5 דלתות
* 4 מושבים
* דלתות אחוריות - דלתות הזזה
* הנעה קדמית

===סוגי הנעה===
* 2x4 - הנעה קדמית
* 4x4

==דגמים==
===דגמים משנת 2015===
* "DAIHATSU WAKE L FINE SELECTION SA"
* "DAIHATSU WAKE X FINE SELECTION SA"
* "DAIHATSU WAKE L FINE SELECTION SA"
* "DAIHATSU WAKE X NAMIDENSETSU VERSION SA"
* "DAIHATSU WAKE X MONTBELL VERSION SA"
* "DAIHATSU WAKE X FINE SELECTION SA"
* "DAIHATSU WAKE X NAMIDENSETSU VERSION SA"
* "DAIHATSU WAKE X MONTBELL VERSION SA"

===דגמים משנת 2017===
* "DAIHATSU WAKE D"
* "DAIHATSU WAKE D SA III" 
* "DAIHATSU WAKE L SA III"
* "DAIHATSU WAKE L LEISURE EDITION SA III"
* "DAIHATSU WAKE G TURBO SA III"
* "DAIHATSU WAKE L SA III"
* "DAIHATSU WAKE G TURBO LEISURE EDITION SA III"
* "DAIHATSU WAKE L LEISURE EDITION SA III"
* "DAIHATSU WAKE G TURBO SA III"
* "DAIHATSU WAKE G TURBO LEISURE EDITION SA III"

== תמונות ==
<gallery mode="packed" heights="130">
קובץ:Daihatsu WAKE X "mont-bell version SA" (LA700S) front.JPG | "דייהטסו וייק"
קובץ:Daihatsu WAKE X "mont-bell version SA" (LA700S) rear.JPG | "דייהטסו וייק"
קובץ:Daihatsu WAKE G "SA" (LA700S) rear.JPG | "דייהטסו וייק"
קובץ:Daihatsu WAKE X "namidensetsu version SA" (LA700S) rear.JPG | "דייהטסו וייק"
קובץ:Daihatsu WAKE G Turbo"SA II"2WD (DBA-LA700S-GBVZ) rear.jpg | "דייהטסו וייק"
קובץ:The rearview of WAREABLE WAKE.JPG | "דייהטסו וייק"
קובץ:Daihatsu WAKE G Turbo"SA II" (DBA-LA700S-GBVZ) rear.jpg | "דייהטסו וייק" דגם "G Turbo"
קובץ:Daihatsu WAKE X "mont-bell version SA" (DBA-LA700S) front.JPG | "דייהטסו וייק"
קובץ:Daihatsu WAKE X "mont-bell version SA" (DBA-LA700S) rear.JPG | "דייהטסו וייק"
קובץ:Daihatsu WAKE G Turbo"SA II" (DBA-LA700S-GBVZ) interior.jpg | "דייהטסו וייק" - מבט לתא הנהג
קובץ:Daihatsu WAKE G Turbo"SA II"2WD (DBA-LA700S-GBVZ) interior.jpg | "דייהטסו וייק" - מבט לתא הנהג
</gallery>

==ראו גם==
* דייהטסו
* דייהטסו טנטו אקס
* דייהטסו טנטו

==קישורים חיצוניים==

* 
* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2014
קטגוריה:כלי רכב יפניים
וייק
קטגוריה:כלי רכב מסוג קיי
אומורטאג (עיר)

אומורטאג (בבולגרית: Омуртаг) היא עיר במחוז טרגובישטה שבבולגריה. העיר נמצאת כ-24 קילומטרים מבירת המחוז טרגובישטה וכ-77 קילומטרים מהעיר וליקו טרנובו.

העיר קרויה על שמו של אומורטאג ששלט באימפריה הבולגרית הראשונה מ-814 עד 831.

== גאוגרפיה ==
העיר שוכנת בחלקו המזרחי של רכס הבלקן הבולגרי. גובה העיר הוא 525 מטרים מעל פני הים. בסמוך לעיר עובר נהר ילדרה, שמתנקז לאגם מדרום-מזרח לעיר. העיר שוכנת כ-144 קילומטרים מהעיר רוסה וכ-300 קילומטרים מהבירה סופיה.

== תחבורה ==
מחלף בין הכבישים הראשיים מס' 48 ו-4 (שהוא גם כביש E772 - חלק ממערכת הכבישים האירופית ) והכביש המקומי מס' 409 נמצא מצפון לעיר, ומהווה גישה נוחה ליישובי הסביבה ולשאר בולגריה. שכן כביש מס' 4 מגיע בסמוך לערים שומן וסופיה.

== אוכלוסייה ==

== קישורים חיצוניים ==

* 

== הערות שוליים ==

קטגוריה:ערי מחוז טרגובישטה
קומייאס

קומייאס (בספרדית: Comillas) היא עיירה ורשות מוניציפלית בקהילה האוטונומית קנטבריה שבספרד, הממוקמת 50 ק"מ מערבית לסנטאנדר.

==היסטוריה==
בני אדם חיו באזור כבר בתקופה הנאוליתית. במערות שבסביבה נמצאו ציורים מתקופה זו ושרידים אחרים. באזור נמצאו גם שרידים מתקופת הברונזה. השרידים מהתקופה הרומית הם דלים ונראה שלא היה במקום יישוב רומי.

היישוב הנוכחי התחיל להתפתח בסביבות המאה ה-10 או ה-11, הוא מוזכר בכתובים לראשונה במאה ה-11.

הבסיס הכלכלי העיקרי של העיירה היה הדייג. בניית נמל דייגים החלה בתחילת המאה ה-17. באותה תקופה עסקו בני קומייאס בעיקר בציד לווייתנים, שהיו נפוצים במפרץ ביסקאיה במאות שעברו. במאה ה-19, עם התדלדלות אוכלוסיית הלווייתנים, עברו לדיג סרדינים, מקרלים ודגי בוניטו. התפתחות תעשיית התיירות החלה כבר באמצע המאה ה-19 ובהמשך הפכה היא לבסיס הכלכלי העיקרי של קומייאס.

ב-1871 שב לקומייאס בן העיירה אנטוניו לופס אי לופס (Antonio López y López) שהתעשר בעסקי ספנות בקובה וקיבל ממלך ספרד אלפונסו ה-12 את התואר המרקיז של קומייאס. ביוזמתו הוקמה האוניברסיטה האפיפיורית של קומייאס (Universidad Pontificia Comillas). הייתה לו גם תרומה משמעותית להתפתחות התיירות בכך שהזמין את המלך לבקר בקומייאס ואף לקיים בה ישיבה של מועצת השרים. לקראת הביקור הזמין לופס אי לופס לקומייאס מברצלונה קבוצה של ארכיטקטים מודרניסטיים ובראשם אנטוני גאודי ואלה הקימו מספר מבנים בעיירה.

==אתרים מעניינים==
* אל קפריצ'ו ("הגחמה" = El Capricho) של גאודי. נבנה בשנים 1883 עד 1885 בסגנון המודחאר עם מגדל המחופה באריחים ירוקים ומזכיר צריח של מסגד.
* בניין האוניברסיטה האפיפיורית של קומייאס (Universidad Pontificia Comillas) שבהמשך הועברה למדריד. משמש כיום כאחד הקמפוסים של אוניברסיטת קנטבריה. הבניין שתוכנן על ידי הארכיטקטים ז'ואן מרטורל (Joan Martorell) וליואיס דומנק אי מונטנר (Lluís Domènech i Montaner) ונבנה בשנות התשעים של המאה ה-19.
* ארמון סובריאנו (Palacio Sobrellano), גם הוא של ז'ואן מרטורל, נבנה ב-1888 בסגנון ניאו גותי. הריהוט הוא של גאודי. לארמון גן נרחב שבו נמצא ה"אל קפריצ'ו".
* בית הקברות מעוטר במונומנטים בסגון האר-נובו כשבולט במיוחד פסל המלאך המשחית של ז'וזפ לימונה אי ברוגרה .

==גלריה==
<gallery>
תמונה:Capricho gaudi 201108.jpg|אל קפריצ'ו של גאודי
תמונה:Universidad Pontificia (Comillas).jpg|האוניברסיטה האפיפיורת של קומייאס.
תמונה:Palacio de Sobrellano, Comillas.jpg|ארמון סובריאנו.
תמונה:Comillas02.jpg| שער בית הקברות ופסל "המלאך המשחית".
</gallery>

==קישורים חיצוניים==
* 

* [https://www.turismocomillas.com/en//// אתר תיירות של קומייאס ]
* [https://www.comillas.edu/en/comillas-university-icai-icade/history-and-information/history ההיסטוריה של האוניברסיטה האפיפיורת של קומייאס {אנגלית)]
* [https://www.elcaprichodegaudi.com/ האתר של אל קפריצ'ו (ספרדית)]

קטגוריה:ספרד: רשויות מקומיות
קטגוריה:ספרד: ערי נמל
קטגוריה:ספרד: ערי חוף
קטגוריה:קנטבריה: גאוגרפיה
דייהטסו טנטו אקס

דייהטסו טנטו אקס (באנגלית: Daihatsu Tanto Exe, ביפנית: ダイハツ・タントエグゼ) הוא מיקרוואן ("Microvan" ) מקטגורית "Kei car" , 5 דלתות הצ'בק, מתוצרת יצרנית הרכב היפנית דייהטסו אשר יוצר בין השנים 2009–2014.

יצרנית הרכב היפנית "סובארו" ייצרה בין השנים 2010–2015 דגם זהה אשר היה קרוי "Subaru Lucra".

==סוגי הנעות==
* הנעה קדמית 4x2
* הנעה כפולה 4x4

==דגמים==
* "Tanto Exe"
* "Tanto Exe CUSTOM"
* "CUSTOM S"
* "CUSTOM G"
* "CUSTOM RS"

==מפרט טכני==
* 4 מושבים
* 5 דלתות
* חלונות חשמל
* הגה כוח
* מיזוג אוויר
* ABS

== תמונות ==
<gallery mode="packed" heights="150">
קובץ:Daihatsu Tanto Exe Custom RS Turbo 4WD.JPG | "דייהטסו טנטו אקס", גרסה 4x4
קובץ:Daihatsu Tanto Exe rear.jpg | "דייהטסו טנטו אקס"
קובץ:Daihatsu Tanto Exe.jpg | "דייהטסו טנטו אקס"
קובץ:Daihatsu Tanto Exe Custom G Rear 0405.JPG | "דייהטסו טנטו אקס" דגם "Custom G"
קובץ:Daihatsu Tanto Exe Custom interior.jpg | "דייהטסו טנטו אקס" - מבט לתא הנהג
קובץ:Daihatsu Tanto Exe Custom RS Turbo 4WD Rear 20130601.JPG | "דייהטסו טנטו אקס", גרסה 4x4
קובץ:Daihatsu Tanto Exe Custom 02 rear.jpg | "דייהטסו טנטו אקס"
</gallery>

==ראו גם==
* דייהטסו
* דייהטסו וייק
* דייהטסו טנטו

==קישורים חיצוניים==

* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2009
קטגוריה:כלי רכב יפניים
טנטו אקס
בלוויני

בלוויני (באנגלית: Balvenie) הוא סינגל מאלט סקוטי המיוצר באזור הספייסד בסקוטלנד על ידי חברת וויליאם גרנט ובניו.

== וויליאם גרנט (המייסד) ==
וויליאם גרנט נולד ב-19 בדצמבר 1839 בבית אביו בדאפטאון. כבר בגיל שבע הוא התחיל לרעות את הבקר בחווה, וויליאם היה מתלמד אצל סנדלר ואחר כך עבד כפקיד, לאחר מכן נעשה מנהל חשבונות במזקקת מורטלאך בשנת 1866, שם למד את תורת הזיקוק במשך כעשרים שנה, גרנט עזב את עבודתו במזקקת מורטלאך וקנה שדה ליד טירת בלווני. במשך זמן מה הוא הכין תוכניות למזקקה שלו, אבן היסוד של המזקקה הונחה בסתיו 1886. גרנט נשאר פעיל בחברה עד מותו בשנת 1923 בגיל 83.

== מזקקת בלוויני ==
בתחילת 1892 החלה העבודה להמרת אחוזה מהמאה ה -18 לטובת המזקקה.הבנייה נמשכה חמישה-עשר חודשים, וב־1 במאי 1893, התבצע הזיקוק הראשון.

== על המזקקה ==
בלוויני מייצרת ויסקי בסגנון מסורתי. מעדיפה את השעורה מגידול מקומי, ומנביטה את השעורה בשיטה המסורתית. מתוך כ -100 המזקקים בסקוטלנד, בלוויני היא אחת משבע המזקקות היחידות המנביטות את השעורה בשיטה זו.

== מותגים מוכרים ==
* דאבל ווד 12 שנה
* דאבל ווד 17 שנה
* חבית יחידנית 12 שנה
* חבית יחידה (Single Barrel) חמש עשרה שנה
* קרביאן קאסק 14 שנה
*טריפל קאסק 16 שנה

== פרסים ==
כמה הנפקות של בלוויני קבלו פרסים בתחרויות שונות. בתחרות בסן פרנסיסקו מ 2006-2012, חבית יחידנית 15 שנה קיבלה: זהב, כסף, זהב, כסף, מדליות זהב כפולה.

פורטווד 21 שנה זכה פעמיים בזהב בשנת 2012,

באליפות הבינלאומית 2006, הנפקות הקולקטיב של בלוויני הניבו את מדליית הזהב הגדולה ביותר עבור כל מותג בכל שנה מאז תחילת התחרות.

== ראו גם ==
* וויסקי
*סינגל מאלט וויסקי
* ויסקי סקוטי

== קישורים חיצוניים ==

* 

* [http://www.thebalvenie.com/ thebalvenie.com], האתר הרשמי של המזקקה.

== הערות שוליים ==

2018 08
קטגוריה:סינגל מאלט ויסקי
יצחק ניימן

יצחק ניימן (1914 - 1989) היה רבה של קריית חיים.

==ביוגרפיה==
ניימן נולד וגדל בבריסק. הוא למד בצעירותו בחברותא עם יוסף דוב הלוי סולובייצ'יק בביתו של הרב יצחק זאב הלוי סולובייצ'יק. בצעירותו למד בישיבת כנסת בית יצחק ובגיל 19 עבר ללמוד בישיבת מיר. בשנת 1936 עלה לארץ ישראל ולמד בישיבת לומז'ה, בה זכה ללמוד בחברותא עם המשגיח הרב יחזקאל לוינשטיין. בשנת 1937 נשא לאשה את בתו היחידה של יהודה ליב דון יחיא. ניימן הוציא לאור את ספרו של חותנו, ביכורי יהודה. לאחר מכן עבד כר"מ בישיבת היכל התלמוד והיה ר"מ בישיבת פתח תקווה.

בשנת 1953 נבחר לשמש כרב בכפר יונה. בתחילת 1955 נתמנה לרב של קריית חיים.

בשנת 1987 עבר לשכונת רמות אלון בירושלים בה הקים את קהילת חניכי הישיבות.

==הערות שוליים==

קטגוריה:קריית חיים: אישים
קטגוריה:רמות אלון: רבנים
קטגוריה:ישראלים שנולדו ב-1914
קטגוריה:ישראלים שנפטרו ב-1989
גוגול (סדרת סרטים)

גוגול הוא שמה של סדרת סרטי פנטזיה ואימה בבימויו של יגור בראנוב, בהפקת חברת ההפקות Sreda. סדרת הסרטים מבוססת באופן רופף על יצירות מאת ניקולאי גוגול מתוך האוסף "ערבים בחווה ליד דיקאנקה". את התפקיד הראשי גילם אלכסנדר פטרוב.

"גוגול: ההתחלה" הוא הראשון מתוך שלושת סרטי הפרויקט "גוגול" שהוא סדרת הטלוויזיה הראשונה ברוסיה שהוקרנה קודם בבתי הקולנוע. הקרנת הבכורה של הסרט הראשון הייתה ב-31 באוגוסט 2017 והכניס $7,757,988 בקופות. הסרט השני "גוגול: ויי" יצא ב-5 באפריל 2018, בקופות, הוא הכניס $8,011,641. הסרט השלישי, "גוגול: נקמה נוראית", יצא לאקרנים ב-30 באוגוסט 2018.

שלושת הסרטים פוצלו לשישה פרקים, ששודרו בערוץ הטלוויזיה TV-3 בשנת 2019.

== הסרטים ==

=== ההתחלה ===

זהו הסרט הראשון בטרילוגיה, והוא מספר את סיפורו של ניקולאי גוגול בעת עבודתו כחוקר.

=== ויי ===

זהו סרט המשך ל"גוגול: ההתחלה".

=== נקמה נוראית ===

זהו הסרט החותם של הטרילוגיה.

==צוות השחקנים הראשי==
{| class="wikitable" style="text-align:center; width:99%; font-size:85%"
|-
! rowspan="3" style="width:10%;" | דמות
! colspan="6" style="text-align:center;" | סרטים
|-
! style="text-align:center; width:10%;" | ההתחלה
! style="text-align:center; width:10%;" | ויי
! style="text-align:center; width:10%;" | נקמה נוראית
|-
! 2017
! 2018
! 2018
|-
! ניקולאי גוגול
| colspan="3" | אלכסנדר פטרוב
|-
! <small>החוקר</small> יאקוב גורו
| אולג מנשיקוב
| style="background:lightgrey;" |
| אולג מנשיקוב
|-
! <small>ראש מחלקת המשטרה</small> אלכסנדר בינך
| colspan="3" | יבגני סטיצ'קין
|-
! יליזבטה (ליזה) דנישבסקאיה
| colspan="3" | טאיסיה וילקובה
|-
! אלכסיי דנישבסקי
| colspan="3" | ארטיום טקאצ'נקו
|-
! <small>בת הסוחר</small> אוקסנה
| style="background:lightgrey;" |
| colspan="2" | יוליה פרנץ
|-
! <small>משרתו של גוגול</small> יאקים
| colspan="3" | יבגני סיטיי
|-
! <small>הפתולוג</small> ד"ר לאופולד בומגארט
| colspan="3" | יאן צפניק
|-
! הפרש האפל
| colspan="3" | ואלרי ריבין
|-
! אלכסנדר פושקין
| פאבל דרביאנקו
| style="background:lightgrey;" |
| פאבל דרביאנקו
|-
|}

==הכנסות והכרה==
{| class="wikitable"
| הסרט || הכנסות || פרסים
|-
| גוגול: ההתחלה || $7,757,988 || פרס סדרת הטלוויזיה הטובה ביותר בפסטיבל הקולנוע Amarcord Chicago Arthouse Film Awards.פרס Accolade Global Film Competition בקטגוריית Award of Excellence פרס פסטיבל Indie Gathering International Film Festival בקטגוריית TV pilot — foreignפרס התאחדות מפיקי הקולנוע והטלוויזיה בקטגוריית סדרת הטלוויזיה המצליחה בקולנועפרס Global Music Awards בקטגוריית הפסקול (Ryan Otter)פרס TEFI 2018 בקטגוריית הפריצה הטלוויזיוניות של השנה
|-
| גוגול: ויי || $8,011,641 || פרס נשר הזהב בקטגוריית עיצוב התלבושותפרס נשר הזהב בקטגוריית עיצוב התפאורה
|-
| גוגול: נקמה נוראית || $6,642,964 ||
|-
! סך הכל
! $22,412,593
!
|}

== קישורים חיצוניים ==

* 

== הערות שוליים ==

קטגוריה:זוכי פרס APKiT
קטגוריה:סרטים לפי ספרי ניקולאי גוגול
קטגוריה:סרטים ברוסית
קטגוריה:סרטי פנטזיה רוסיים
קטגוריה:סרטים רוסיים
קטגוריה:סרטי אימה רוסיים
קטגוריה:סדרות סרטי אימה
קטגוריה:סדרות סרטי דרמה
קטגוריה:סדרות סרטי פנטזיה
אלישע אוטיס

אלישע גרייבס אוטיס (באנגלית: Elisha Graves Otis; 3 באוגוסט 1811, הליפקס, ורמונט – 8 באפריל 1861, יונקרס, ניו יורק) היה תעשיין וממציא אמריקני. עיקר פרסומו מהמצאת מכשיר בטיחותי המונע ממעליות ליפול במקרה של קריעת הכבל המושך אותה. המצאתו של אוטיס איפשרה את בניית גורדי השחקים.

== ביוגרפיה ==
דגם המעלית הראשונה של אוטיס במרכז המבקרים במפעל החדש של החברה ב[[טיינג'ין]]
תרשים הפטנט של אוטיס ל[[מעלית המופעלת על ידי מנוע קיטור, 15 בינואר 1861]]
אוטיס נולד בהליפקס, ורמונט. אביו היה שופט ומחוקק. בגיל 19 עבר לטרוי, ניו יורק, ולאחר מכן לברטלבורו, ורמונט. בין השנים 1838–1845 עבד בייצור עגלות וכרכרות בברטלבורו, ולאחר מכן עבר לאולבני, ניו יורק, שם עבד כמכונאי ראשי במפעל לייצור מסגרות למיטות. בעבודתו שם המציא מנגנון המאפשר את העלאת קצב הייצור.

בשנת 1852 נשלח ליונקרס, ניו יורק, לפקח על הקמת מפעל חדש ועל הרכבת המכונות בו. בשל בעיות הבטיחות שבמנופים שהרימו משא כבד, המציא אוטיס מתקן הרמה בטיחותי, אותו כינה "המנוף הבטיחותי". המתקן היה למעשה המעלית הראשונה בה הותקן המכשיר המונע מהמשטח ליפול במקרה של קריעת הכבל או השרשרת.

שנה לאחר ההמצאה התפטר מעבודתו ופתח חברה לייצור מעליות. המעלית הראשונה בייצורו נמכרה ב-20 בספטמבר 1853. בהתחלה, לא הצליח העסק והמכירות היו מועטות, אך במאי 1854 הציג אוטיס את מעלייתו בתערוכה העולמית בעיר ניו יורק, והדגים כיצד חיתוך הכבל לא מהווה סכנה. לאחר מכן החל העסק שלו להצליח. ב-23 במרץ 1857 התקין את מעלית הנוסעים הראשונה שלו בחנות בניו יורק.

מעבר לעבודתו בתחום המעליות, רשם אוטיס פטנטים בתחומים אחרים, כמו בלמים לרכבת (1852), מחרשה מונעת קיטור (1857) ותנור לאפיית לחם (1858).

אוטיס נפטר ב-8 באפריל 1861 ביונקרס, ניו יורק מדיפתריה. לאחר מותו המשיכו בניו בניהול חברת המעליות שלו, שהתקינה מעליות בבניינים רבים, בהם מגדל אייפל, בניין האמפייר סטייט, מגדלי התאומים ועוד.

בשנת 1988 צורף שמו של אוטיס להיכל התהילה הלאומי לממציאים.

== קישורים חיצוניים ==

* 
* 
* [http://files.otis.com/otis/en/us/contentimages/Otis_GeneralFactSheet_WHQ_EN_Final.pdf על החברה] , באתר [http://www.otis.com Otis Elevator Company] .
* 

== הערות שוליים ==

קטגוריה:ממציאים אמריקאים
קטגוריה:תעשיינים אמריקאים
קטגוריה:מעליות
קטגוריה:אמריקאים שנולדו ב-1811
קטגוריה:אמריקאים שנפטרו ב-1861
סנאי דואה דרומי

סנאי דואה דרומי (שם מדעי: Glaucomys volans) הוא מין של מכרסם מהסוג סנאי דואה אמריקני החי באמריקה הצפונית. הוא קרוב למין סנאי דואה צפוני, אך מצוי דרומה ממנו, מדרום קנדה לפלורידה ואוכלוסיות שונות שלו נמצאות גם במקסיקו, גואטמלה והונדורס.

== מאפיינים ==
אורכו של סנאי זה 21–26 סנטימטרים עם זנב באורך 8–12 סנטימטרים. הפרווה אפורה בהירה ומעט אדמדמה בכתפיים והבטן לבנה. לסנאי זנב ארוך ורגליים קצרות, אך בעלות קרום תעופה גדול אותו הם מסוגלים לפרוש בדאייה מהענפים. הסנאי הוא פעיל בלילה, והוא בעל עיניים גדולות ואוזניים גדולות ורודות.

הוא שוכן עצים ברוב זמנו וניזון על הענפים מבלוטים של אלונים, אשורים ועצי קאריה וגם מפירות, גרגרים, זרעים שונים, חרקים, פטריות, נבלות ואפילו ביצים וגוזלים. הוא עצמו נטרף בידי שונרים, עופות דורסים כמו נץ, אוח ולילית וראקונים. גם חתולים יכולים לתפוס אותם, אם הם לא נזהרים.

תפוצתו היא בעיקר ביערות נשירים ובמורדות הרים. באזורים מסוימים הוא מסתובב בגנים, אך רק בשעות החשיכה. הסנאי מצוי רוב הזמן בין העצים ויורד לקרקע מעט מאוד. במקום זה הוא מסוגל לדאות למרחקים קצרים, תוך שימוש בזנבו כהגה, ביעילות העוזרת לו לנחות על גזעים אחרים.

הסנאים מקננים בחורי עצים טבעיים או שנעשו בידי נקריים והם מרפדים את הקן בעלים וטחבים. הנקבה ממליטה 2–7 גורים בתוך חלל הקן, והם מתפתחים עד שנעשים בוגרים אחרי 120 יום. הסנאים חברותיים מאוד ונראים מקפצים ודואים יחדיו. הקבוצה יכולה להתחמם יחדיו באזורים קרים וייתכן כי היא עוזרת להתגונן מטורפים או לעזור לטפל בצעירים.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:סנאים דואים
קטגוריה:ארצות הברית: יונקים
קטגוריה:בעלי חיים שתוארו ב-1758
NGC 3628

NGC 3628, נקראת לפעמים גם גלקסיית ההמבורגר בשל צורתה, היא גלקסיה ספירלית בקבוצת הכוכבים אריה, הנמצאת במרחק של כ-32 מיליון שנות אור ממערכת השמש ושייכת לשלישיית אריה. הגלקסיה נמצאת כ-7 מעלות ממערב-דרום-מערב לכוכב הבהיר דנבולה וכ-2.3 מעלות מדרום-מזרח לכוכב θ באריה. 0.6 מעלה מדרום לה נמצאת M66 ובאותו מרחק זוויתי מדרום-מערב לה נמצאת M65, שתי שותפותיה לשלישיית אריה. בסביבתה נמצאות גלקסיות רבות נוספות, אך הן עמומות בהרבה ואינן שייכות לקבוצת אריה I אלא לקבוצות גלקסיות רחוקות יותר.

==היסטוריה==
לגלקסיה בהירות מדרגה 9.48 והיא התגלתה ב-8 באפריל 1784 על ידי האסטרונום ויליאם הרשל, וקיבלה את הציון V.8 בקטלוג הערפיליות שפרסם בשנת 1786, כשהיא מתוארת כבהירה ומאורכת. בנו, ג'ון הרשל, צפה בה גם כן מספר פעמים ורשם אותה כערפילית מספר 859 בקטלוג הערפיליות שפרסם בשנת 1833, בו הוא תיאר אותה כמאוד ארוכה וצרה, מתבהרת בהדרגה בכיוון המרכז, ובתצפיות שונות תיאר אותה כבהירה למדי, חלשה או חלשה למדי. הוא הכניס אותה לקטלוג הכללי של ערפיליות וצבירי כוכבים תחת הציון GC 2378 ובשנת 1888 ג'ון דרייר הכניס אותה לקטלוג הכללי החדש תחת הציון NGC 3628, כשהיא מתוארת כבהירה למדי, גדולה מאוד ומאורכת מאוד.
== תכונות ==
גודלה הזוויתי של NGC 3628 הוא כמעט 15 דקות קשת - כחצי קוטרו של הירח המלא, שממרחקה שקול לקוטר של קרוב ל-140,000 שנות אור, כ-40% יותר מקוטרו של שביל החלב. קו הראייה מכדור הארץ אל הגלקסיה משיק למישור הדיסקה שלה כך שהיא נראית מצידה, ולכן צורתה מאורכת וצרה מאוד, רוחבה הזוויתי הוא כחמישית בלבד מאורכה. מסיבה זאת שטח הפנים שניתן לראייה הוא קטן יחסית, כך שלמרות גודלה, היא פחות בהירה משתי שכנותיה שהתגלו 4 שנים לפניה על ידי שארל מסיה. מסתה מוערכת בכ- מסות שמש, כחמישית ממסת שביל החלב, כאשר כשני שלישים ממנה, כ- מסות שמש היא מסת הכוכבים שבה. בנוסף הגלקסיה עשירה מאוד בגז מימן נייטרלי (אזורי H I), שמסתו הכוללת בגלקסיה מגיעה לכ- מסות שמש, והיא מכילה גם כמות גדולה של אבק שמסתו מוערכת בכ- מסות שמש. שאר המסה היא של חומר אפל שטיבו אינו ידוע. בשל כמויות הגז והאבק הגדולות שבגלקסיה, מתרחשת בה יצירה של כוכבים חדשים בקצב גבוה יחסית של כ-5 מסות שמש בשנה.

בשל הקרבה של NGC 3628 ל-M65 ול-M66, היא מושפעת מכוחות הכבידה שלהן מה שגורם לעיוותים בצורתה ולעננים גדולים של מימן שנפלטים מקצותיה. אחד העננים יוצר חיבור שאורכו למעלה מ-300,000 שנות אור בינה ובין M65. צורתה המעוותת וכמות האבק שבה מרמזים על אירוע של התנגשות בגלקסיה אחרת בעבר, ולפי סימולציות נראה שהיא התנגשה ב-M66, שגם היא גלקסיה ספירלית מעוותת. בעננים שנפלטים מהגלקסיה ממשיכים להיווצר כוכבים חדשים, אך צפיפותם נמוכה.

==קישורים חיצוניים==

* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים אריה
קטגוריה:קבוצת אריה I
קטגוריה:הקטלוג הכללי החדש
סנאי דואה אמריקאי

סְנָאִי דּוֹאֶה אָמֵרִיקָנִי (שם מדעי: Glaucomys) הוא סוג של מכרסמים מקבוצת סנאים דואים שבמשפחת הסנאיים החיים רק באמריקה הצפונית בין אלסקה להונדורס. בסוג זה 3 מינים הדומים למיני הסוג האירו-אסייתי Pteromys.

סנאים אלה בעלי כסות פרווה חומה-אפורה עם קרומי תעופה גדולים העוזרים להם לדאות מענפי העצים למרחק של עד 45 מטר, לעבר עץ אחר. מזונם העיקרי הוא אגוזים ובלוטים, אך גם פטריות, חזזיות, פירות, חרקים, ביצים וגוזלים.

==מינים==
* סנאי דואה דרומי (Glaucomys volans)
* סנאי דואה צפוני (Glaucomys sabrinus)
* סנאי דואה הומבולדט (Glaucomys oregonensis) - הופרד מהמין הצפוני

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1908
קטגוריה:טקסונים שתוארו בידי אולדפילד תומאס
קטגוריה:סנאים דואים
ציפור שבפנים עומדת בחוץ

צפור שבפנים עומדת בחוץ, שירים 2008-1962 הוא ספר שירה של המשוררת חדוה הרכבי, הספר יצא לאור בשנת 2009 בהוצאת הקיבוץ המאוחד בשיתוף עם מוסד ביאליק - ירושלים, ובעריכת דוד וינפלד.<font color= green> </font>בקובץ מאוגדים ארבעה ספרי שירה שכתבה במהלך 46 שנה, וכן שירים חדשים שטרם כונסו לספר: "ראנא" ו"מיגו". שירתה עוסקת בחשיפה של עולמות פנימיים קשים ומעוררי בלהה, על סף טירוף הדעת, לבין רגעי התעלות רוחנית ואקסטזה, רבים מזכירים את שמה של חדוה הרכבי עם המשוררת יונה וולך, שתיהן נשמעות כמגיבות לזרמים ולקולות תת מודע בלתי נשלטים, אסוציאטיביים ולעיתים כפייתיים. על פי חוקר הספרות אריאל הירשפלד: "חדוה הרכבי הרחיבה את המנעד החווייתי של השירה העברית בדור הזה, ויצרה מקום למצבי נפש שהיו נותרים שתוקים בלעדיה."

== שם הספר ==
שם הספר "ציפור שבפנים עומדת בחוץ" לקוח מתוך השיר "מטיבם של דברים" הפותח את קובץ שיריה השני "עדי" (1981).

== הספרים בקובץ ==
*כי הוא מלך (מ. ניומן 1973) – ספרה הראשון של הרכבי. יצא בסיוע המשוררת לאה גולדברג, שהייתה זו שגילתה את השירים הראשונים של הרכבי, בחרה מהם, והכינה את ספרה להוצאה לאור. הספר זכה בפרס רחל ניומן.
*עדי: שירים (ספרית פועלים 1981) – הספר השני של הרכבי, בו השירה אינטימית יותר.
*אני רוצה להגיד לך: שירים (ספרית פועלים 1985) בספרה השלישי הפך עצם הדיבור לנושא השירה עצמה, בניסיון לפצח את מבנה המילים השגור ולהפוך אותו לחלק מהמבנה השירי.
*האחר (הליקון ביתן 1993) בספרה הרביעי פיתחה הרכבי צורות שיר ארוכות, מונולוגים אפיים, המתארים מצבי משבר לצד תשוקה ואושר.
* שירים חדשים שטרם כונסו, ראנא, מיגו

== קישורים חיצוניים ==
* [http://www.academia.edu/31318074/%D7%9B%D7%90%D7%91_%D7%94%D7%97%D7%99%D7%91%D7%95%D7%A8_%D7%A2%D7%9D_%D7%94%D7%9B%D7%90%D7%91_%D7%90%D7%A8%D7%91%D7%A2%D7%94_%D7%A4%D7%A8%D7%A7%D7%99%D7%9D_%D7%A2%D7%9C_%D7%A9%D7%99%D7%A8%D7%AA_%D7%97%D7%93%D7%95%D7%94_%D7%94%D7%A8%D7%9B%D7%91%D7%99 כאב החיבור עם הכאב: ארבעה פרקים על שירת חדוה הרכבי] מאת אריאל הירשפלד
* [http://elihirsh.com/?p=1804 חדוה הרכבי, ציפור שבפנים עומדת בחוץ, שירים 1962-2008] מאת אלי הירש

== הערות שוליים ==

קטגוריה:ספרי שירה בעברית
שירים מבית סבא

שירים מבית סבא היא סדרת טלוויזיה ישראלית לילדים משנת 2017, בכיכובו של טוביה צפיר, שבוימה על ידי יוני גרא ונכתבה על ידי איתמר רוטשילד עבור ערוץ הופ!. לסדרה הופקה עונה אחת בעלת 8 פרקים באורך 5 דקות.

== תקציר העלילה ==
בכל פרק מגיע לביתו של סבא טוביה אחד מנכדיו, אשר מספר לו על בעיה שעברה עליו במהלך היום. סבא טוביה נזכר במה שסבא שלו היה אומר בנושא, וכך עוזר לנכד. בכל סיום פרק בסדרה יש שיר מהמאה ה-20 של ארץ ישראל.

== דמויות ושחקנים ==
* סבא טוביה (טוביה צפיר) – הסבא של הנכדים בסדרה. בכל פרק מגיע אליו אחד מנכדיו ומספר לו על בעיה.
* סבא של טוביה (טוביה צפיר) – סבא של סבא טוביה. בכל פרק בסדרה סבא טוביה נזכר בו, וכך הוא עוזר לנכדים. בסיום כל פרק רואים את הסבא שר שירים מהמאה ה-20 של ארץ ישראל.
* אלון (גיא מנסטר) – נכדו של סבא טוביה. בחלק מהפרקים הוא בא לסבא טוביה ומספר לו על בעיה שעברה עליו במהלך היום.
* שחר (מיה אשש) – נכדתו של סבא טוביה. בחלק מהפרקים היא באה לסבא טוביה ומספרת לו על בעיה שעברה עליה במהלך היום.

== שירי הסדרה ==
בכל פרק בסדרה מופיע שיר שונה מהמאה ה-20 של ארץ ישראל, כאשר את השירים מבצע טוביה צפיר.
* חסקה – יורם טהרלב
* אני ואתה – אריק איינשטיין
* מחבואים – נעמי שמר
* שיר השיירה – עלי מוהר
* לעולם בעקבות השמש – אהוד מנור
* מחר – נעמי שמר
* הכל זהב – חיים חפר
* בוא איתי אל הגליל – אהוד מנור

== קישורים חיצוניים ==
* 
* 

קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות ילדים של ברוש הפקות
קטגוריה:טוביה צפיר
קטגוריה:סבא טוביה
קטגוריה:סדרות ערוץ הופ!
קטגוריה:תוכניות טלוויזיה בעברית
אחמד פארס א-שדיאק

אחמד פארס א-שדיאק (בערבית: أحمد فارس الشدياق תעתיק מדויק: אחמד פארס אלשדיאק, 1805~ - 1887) היה סופר, עיתונאי, בלשן ופובליציסט בשפה הערבית, ממוצא לבנוני-מרוני. נחשב לאחד האבות המייסדים של העיתונות הערבית והספרות הערבית המודרנית.

== קורות חיים ==
נולד בסביבות שנת 1805 בשם פארס א-שדיאק בביירות למשפחה נוצרית מרונית. ב-1825 עבר לקהיר, ושנה לאחר מכן התחתן. בתקופת שהותו בקהיר, שנמשכה עד 1848 וכללה גם שהות ופעילות במלטה, המיר את דתו לנצרות פרוטסטנטית. ב-1848 הוזמן לקיימברידג' על ידי המזרחן סמואל לי להשתתף בפרויקט תרגום הביבליה לערבית. התרגום פורסם ב-1857 ונחשב עד היום לאחד התרגומים הטובים ביותר. א-שדיאק שהה בבריטניה עם משפחתו במשך כשבע שנים ובסופן קיבל אזרחות בריטית, אך לאחר שלא מצא משרה כמרצה בקיימברידג' ובאוקספורד עזב לפריז בסביבות שנת 1855.

שהותו בפריז ארכה שנתיים בלבד אך הייתה פורייה במיוחד, ובמהלכה כתב את עיקר יצירתו. בתקופה זו התוודע לסוציאליזם והיה לסוציאליסט, וכן הפך למעריץ נלהב של שייקספיר (בעקבות הידע המפורט שהפגין שייקספיר במחזה אותלו על החברה הערבית, לטענתו, הציע א-שדיאק תאוריה לפיה לשייקספיר רקע ערבי, ושמו המקורי הוא ״שייח' זובייר״). 

בשנת 1857 עזב את פריז; באותה שנה נפטרה אשתו. מאוחר יותר התחתן עם סאפיה, אשה אנגלית שאימצה את האסלאם. בהזמנת הביי של תוניס עבר הזוג לתוניסיה, שם שימש א-שדיאק כעורך עיתון וכממונה על אגף החינוך. בזמן מגוריו בתוניסיה התאסלם ואימץ את השם ״אחמד״ כשמו הפרטי. כבר בסביבות 1860 עבר שוב לאיסטנבול, בהזמנת הסולטאן העות'מאני אבדילמג'יט הראשון. מאז ועד מותו חי באיסטנבול. בנוסף על תפקידו כמתורגמן רשמי ייסד עיתון בעריכתו, אל-ג'וואיב, שנתמך כלכלית על השלטונות העותמאניים ושליטי מצרים ותוניסיה.

א-שדיאק נפטר באיסטנבול בשנת 1887 ונקבר בלבנון. מרבית כתביו של א-שדיאק לא ראו אור וחלק מכתבי היד אבדו.

== יצירה ומורשת ==

א-שדיאק נחשב לאחד ממגיני השפה ותרבות הערבית, ונאבק בתהליכי ה״טורקיזציה״ שהתחוללו באימפריה העותמאנית במהלך המאה ה-19. במקביל פעל למען מודרניזציה של השפה הערבית ושל החברה בעולם הערבי.

א-שדיאק הוא מחבר הספר "א-סאק עלא א-סאק פי מא הו אל-פריאק" (الساق على الساق فيما هو الفارياق) - בעברית: "רגל על רגל בנוגע לאל-פריאק", שעסק בביקורת והטפה לעולם הערבי המוסלמי. א-שדיאק היה בעל ידע נרחב בלשון הערבית ועסק גם בביקורת על דרכי הלימוד והמחקר של השפה הערבית. 

עיקר הביקורת של א-שדיאק נסב על דרכיה של הכנסייה המרונית אליה היה שייך, בעיקר בעקבות מאסרו - עד למותו בכלא - של אחיו המומר אסעד על ידי הבישוף המרוני.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:האימפריה העות'מאנית: אישים
קטגוריה:אנשים שנודו על ידי הכנסייה הקתולית
קטגוריה:מתאסלמים
קטגוריה:סופרים לבנונים
קטגוריה:בוגרי אל-אזהר
קטגוריה:עיתונאים ערבים
קטגוריה:עיתונאים מצרים
קטגוריה:עיתונאים לבנונים
קטגוריה:עיתונאים צרפתים
קטגוריה:עיתונאים טורקים
קטגוריה:מצרים שנולדו ב-1806
קטגוריה:נפטרים ב-1887
קטגוריה:מרונים
קטגוריה:לבנונים שנולדו ב-1806
קטגוריה:טורקים שנולדו ב-1806
פתן אלמוגי מזרחי

פתן אלמוגי מזרחי (שם מדעי: Micrurus fulvius) הוא מין של נחש ארסי מהסוג פתן אלמוגי שבמשפחת הפתניים. הוא חי בדרום ארצות הברית באזורים יבשים. לנחש זה אין תת-מינים.
== מאפיינים ==
אורך הנחש מגיע ל-80 סנטימטר בממוצע, אך פרטים גדולים מאוד הגיעו כבר לאורך 121 ס"מ או אף 129 ס"מ. הנקבות גדולות מהזכרים, אף שלאחרונים יש זנבות ארוכים יותר. הנחש בעל צבעי אזהרה בולטים ברצועות אדומות, צהובות ושחורות לאורך גופו כשהראש שחור.

פתן האלמוגים חי בשדות, ערבות ואזורי חורש פתוח של עצים כמו אורנים וכן שדות דגניים ולאורך חופים טרופיים וכמה איים. הנחש חי באזורים חמימים מדרומה של צפון קרוליינה בצפון, דרך דרום קרוליינה ועד פלורידה, דרום ג'ורג'יה, אלבמה, מיסיסיפי ודרום לואיזיאנה.

הפתן הוא נחש ארסי הפעיל בלילה ומחפש לטאות, צפרדעים ונחשים אחרים. הארס הוא נוירוטוקסין חזק, וגורם לשיתוק וכתוצאה מכך לכשל נשימתי עקב שיתוק שרירי הנשימה. למרות ארסיותו ותוקפנותו הרבה, הנחש הורג מעט מאוד אנשים. רק 2 מקרי מוות יוחסו לנחש מאז שנות ה-50 ולאחר שאדם נוסף נהרג ב-2006 הוא הפך לראשון שנהרג ממנו מזה 40 שנה. אחת הסיבות לכך היא שחלק מנשיכות הפתן משאירות צלקות יבשות ולא פוצעות את העור לגמרי וכן עקב שימוש בנסיוב לארס.

לפתן האלמוגים המזרחי ישנם כמה מיני נחשים המחקים אותו וכך נראים מסוכנים כמוהו, בעוד שבאמת הם לא: זעמן אלמוגי אדום וזעמן אדום (Cemophora coccinea). ואולם יש הבדל בצבעי הרצועות של שני המינים: לפתן יש רצועה אדומה בין שתי רצועות צהובות ואילו לזעמנים יש רצועה אדומה בין שתי רצועות שחורות. כמו כן ראשו של הפתן רחב יותר, עקב שיני הארס שלו.

== גלריה ==
<gallery>
Coral 009.jpg
Coral Snake, NPSPhoto (9257805708).jpg
Micrurus fulviusHolbrookV3P10AA.jpg
</gallery>
==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:פתניים
קטגוריה:בעלי חיים בדרום-מזרח ארצות הברית
קטגוריה:ארצות הברית: זוחלים
קטגוריה:בעלי חיים שתוארו ב-1766
אנפת קוקוי

אנפת קוקוי (שם מדעי: Ardea cocoi) היא מין של עוף מים מהסוג אנפה החי באמריקה הדרומית בביצות ואגמים רדודים לאורך כל היבשת, חוץ מהרי האנדים וחלק מארגנטינה. בעבר היא נחשבה לתת-מין של אנפה אפורה אך הופרדה ממנה למין עצמאי.

אנפה זו מגיעה לאורך 95–130 ס"מ, מוטת כנפיים של 421–455 מ"מ ולמשקל 1.14-3.2 ק"ג. דבר זה עושה אותה לגדולה ביותר מבין אנפות אמריקה הדרומית לאחר המין אנפה כחולה גדולה, החיה בקצה הצפוני של אמריקה הדרומית. האנפה בעלת נוצות אפורות עם חזה, בטן וצוואר לבנים, ראש בעל כיפה שחורה ועורף בעל ציצת נוצות שחורות. המקור ארוך, חזק וכתום, הרגליים שחורות ועל הגרון ישנם פסים עדינים שחורים.

האנפה משוטטת באזורי ביצות, גדות נהר ואגמים טרופיים, בקצה יערות גשם, במנגרובים וחופים ואפילו בכמה איים ממוזגים כמו איי פוקלנד. היא מחפשת מזון בלהקות של עופות מים רבים וחוטפת עם מקורה דגים שונים, בעיקר מיני חריתאים, יונקים קטנים, דו-חיים, כמה חרקים, סרטנים ומנבלות.

לאנפה עצמה יש כמה טורפים ובראשם קרקרה דרומית, הטורפת אפרוחים צעירים.

==קישורים חיצוניים==

== הערות שוליים ==

אנפה דגה מין ממשפחת ה[[שרייניים.]]
קטגוריה:טקסונים שתוארו בידי קארולוס ליניאוס
קטגוריה:אנפתיים
קטגוריה:ברזיל: עופות
קטגוריה:ארגנטינה: עופות
קטגוריה:פרו: עופות
קטגוריה:בעלי חיים שתוארו ב-1766
נחש הסרטנים

נחש הסרטנים (שם מדעי: Fordonia leucobalia) הוא מין נחש ממשפחת ההומלופסיים (בעבר מהזעמניים) החי בביצות מנגרובים, ביצות מליחות וחופים בדרום-מזרח אסיה ובצפון אוסטרליה. זהו המין היחידי בסוג Fordonia.

נחש זה מגיע לאורך של 1 מטר והוא בעל קשקשים חומים עד אפורים עם בטן לבנה. על הגוף ישנם מספר כתמים. לנחש עיניים המצויות בקצה ראשו ונחיריים בעלי שסתומים האטומים למים. נחש זה כמו רוב בני משפחתו משריץ צאצאים חיים.

הנחש מתמחה בשחייה וצלילה במים כולל מים מלוחים, והוא יוצא לציד בשעות הלילה. הטרף מורכב בעיקר מסרטנים קצרי בטן וגם מצפרדעים ודגים קטנים. הנחש בעל ארס העוזר לו להרוג את הסרטנים ואז הוא משתמש בלסתותיו ובשרירי גחונו כדי לבתר את איבריו. את רוב שריון הסרטן הנחש עוזב ולא אוכל.

==קישורים חיצוניים==

==הערות שוליים==

קטגוריה:בעלי חיים שתוארו ב-1837
קטגוריה:טקסונים שתוארו בידי הרמן שלגל
קטגוריה:הומלופסיים
קטגוריה:אינדונזיה: זוחלים
קטגוריה:אוסטרליה: זוחלים
קטגוריה:זוחלים יחידים בסוגם
נחש סלוד-אף

נָחָשׁ סְלוּד-אַף (שם מדעי: Heterodon) הוא סוג של נחש החי בטבע רק באמריקה הצפונית. הוא שייך למשפחת הזעמניים ולתת-משפחת הדיפסדידיים

אורך הנחשים 30–120 ס"מ, והם בעלי גוף רחב וראש רחב בעל לסת עליונה הנוטה מעלה וממנה קיבל הנחש את שמו. נחשים אלה בעלי צבעים רבים ולעיתים הם בעלי פסים בולטים לאורך הגוף. לנחשים אלה ישנם שיניים אחוריות בעלות ריר רעיל היכול להשפיע ולהכאיב לבני אדם אך לא להרוג.

טרפו של הנחש הוא מכרסמים ולטאות אך המין Heterodon platirhinos ניזון בעיקר מקרפדות, אותם הוא הורג בארס הפועל רק עליהם. כאשר הם מותקפים הם יתנפחו, ירעישו וייתכן שינשכו את האויב, אך הם ידועים בעיקר בהתחזותם למתים בצורה משכנעת, כך שהם גם נרקבים בתהליך.

==מינים==
*נחש סלוד-אף מערבי (Heterodon nasicus)
*נחש סלוד-אף מזרחי (Heterodon platirhinos)
* Heterodon simus
*נחש סלוד-אף מקסיקני (Heterodon kennerlyi)

==קישורים חיצוניים==

==הערות שוליים==

קטגוריה:בעלי חיים שתוארו ב-1801
קטגוריה:טקסונים שתוארו בידי פייר אנדרה לטריי
קטגוריה:דיפסדידיים
צב גופרי

צב גופרי (שם מדעי: Gopherus polyphemus) הוא מין צב מהסוג צב גופר החי בדרום ארצות הברית. צב זה מצוי בסכנת הכחדה בטבע. הצב הוא גם הזוחל הלאומי של פלורידה. תחום מחייתו העיקרי הוא חורשי האורנים של פלורידה אך גם בג'ורג'יה, אלבמה, מיסיסיפי ובמזרח דרום קרולינה.
== מאפיינים ==
זהו צב המגיע לאורך 20–30 ס"מ ולגובה שריון של 15–37 ס"מ. משקלו של הצב 2–6 קילוגרם והוא בעל דו-צורתיות זוויגית כשהזכרים בעלי שריון גבוה ודמוי גבעה והנקבות בעלות שריון שטוח יותר. צבע השריון חום-כהה עד אפור-שחור. הצעירים בעלי שריונות צהובים. לצב כפות רגליים גדולות המסייעות בחפירה ועליהם קשקשים קרניים המגוננים על הצב מפציעה.

הצבים חיים במחילות שחפרו באדמה אשר מגיעות לעומק של ארבעה מטרים ולאורך של 15 מטרים ומשמשות כאתר מקלט חשוב ללמעלה מ-360 מיני בעלי חיים שונים החיים בסביבת הצב. הצב מתחפר כדי להימלט ממזג האוויר השרבי ומשרפות הפורצות בפלורידה. הצבים הם אוכלי צמחים כמעט לגמרי וניזונים גם מעלים קשים כמו דקלים אך אוכלים גם נבלות וצואה. מים הם שותים רק לעיתים רחוקות.

הצבים מצויים בסכנת הכחדה עקב הפגיעה באזורי החיות שלהם בפלורידה וכן עקב ריבוי טורפים טבעיים לביצים ולצאצאים הכוללים שועלים, קויוטים, עופות דורסים, בואש מפוספס, ארמדיל טאטו, נחשים ואליגטור אמריקני. גם נמלי אש טורפים ביצים וצעירים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרנסואה מארי דודין
קטגוריה:צבים יבשתיים
קטגוריה:בעלי חיים שתוארו ב-1802
קטגוריה:ארצות הברית: זוחלים
צב סגיר מצוי

צב סגיר מצוי (שם מדעי: Terrapene carolina) הוא מין של צב קטן מהסוג צב סגיר החי בדרומה של אמריקה הצפונית בדרום ארצות הברית וצפון מקסיקו. זהו זוחל לאומי של 4 ממדינות ארצות הברית.

אורכו של הצב הסגיר והוא בעל קופסת שריון עבה בעל צירים המקיפה אותו מכל אבריו, כולל מלמטה, ועוזרת לו להתגונן מאויביו וכן הצב דומה מאוד לצבי יבשה אך לא קרוב אליהם. לצב מקור דמוי-שן גדולה המעוקלת מטה והוא בעל עיניים צהובות גדולות מוקפות טבעות. צבע הצב צהוב עד ירקרק וצבע השריון חום-כתום ולפעמים כהה יותר.

הצב מצוי ביערות נשירים, ערבות לחות וביצות והצב מצטיין בשחייה, אך בניגוד לרוב צבי הביצות הוא מעדיף לחיות על היבשה. מזונו כולל צמחים ובעלי חיים כמו שבלולים, תולעים, חרקי מים ואף נבלות.

הצב מצוי בסכנה בטבע עקב פיתוח ופגיעה בבית גידולו ועקב בניית כבישים מהירים, בהם צבים רבים נדרסים. כיום הוא מין מוגן בארצות הברית ומקסיקו.

===תת-מינים===
*צב סגיר מזרחי (Terrapene carolina carolina)
*Terrapene carolina bauri
*Terrapene carolina major
*Terrapene carolina triunguis
*Terrapene carolina mexicana
*Terrapene carolina yucatana

==קישורים חיצוניים==

צבה סגירה מטילה ביצה

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צבים ביצתיים
קטגוריה:ארצות הברית: זוחלים
קטגוריה:בעלי חיים שתוארו ב-1758
פתן חום

פתן חום (שם מדעי: Pseudonaja) הוא סוג של נחש ארסי ממשפחת הפתניים הנפוץ ברחבי אוסטרליה. זהו נחש קטלני ביותר והוא קרוב לסוג פתן אפעי (Pseudechis).

פתן חום מגיע לאורך של עד 2.2 מטר והוא בעל דפוסי צבע חומים, אך חלק גם כתומים ובהירים. הוא מתחבא רוב היום בין סלעים וגזעים ופעיל רק בלילה הקריר יותר. הנחש מותאם גם לסביבה יבשה כמו מדבר וערבה צחיחה.

נחשים אלה הורגים הרבה אנשים כל שנה באוסטרליה. עם זאת הארס מיועד עבור טרפם הכולל יונקים קטנים שונים, לטאות, נחשים אחרים ודו-חיים.

==מינים==
* פתן חום דוגיטי (Pseudonaja affinis)
* Pseudonaja aspidorhyncha
* Pseudonaja guttata
* Pseudonaja inframacula
* Pseudonaja ingrami
*פתן חום מנגדני (Pseudonaja mengdeni)
* Pseudonaja modesta
* פתן חום מערבי (Pseudonaja nuchalis)
* פתן חום מזרחי (Pseudonaja textilis)

==קישורים חיצוניים==

קטגוריה:בעלי חיים שתוארו ב-1858
קטגוריה:פתניים
קטגוריה:טקסונים שתוארו בידי אלברט גינטר
למברטה 48

למברטה 48 (באיטלקית: Lambretta 48) הוא סוג של אופנוע קל המכונה "Moped" ממשפחת "אופניים עם מנוע עזר" (טילון, טוסטוס), מתוצרת יצרנית הקטנועים האיטלקית Innocenti Lambretta (בשפה עממית: Lambretta) אשר יוצר בין השנים 1954–1961
לראשונה הוצגה ה-"למברטה 48" בתערוכת הרכב במילאנו בשנת 1954. החלקים העיקרים שהרכיבו את ה-"למברטה 48" נבנו ממתכת, פלסטיק וגומי.

סך הכול יוצרו 63,223 יחידות.

עד שנת 1959 שווקה ה-"למברטה 48" בבריטניה, אבל משנת 1959, הופסק השיווק בבריטניה בעקבות כך שיצרנית האופנועים הגרמנית "NSU Quickly" הייתה הפופולרית ביותר בבריטניה בשיווק אופנועים קלים.

בהודו יוצרה ה-"למברטה 48" תחת השם "API Lambretta", באמצעות חברת אינוצ'נטי האיטלקית.

=="למברטה 48"==
* מושב נהג בלבד
* מסגרת מתכת - אלומיניום יצוק 1,187 מ"מ
* קוטר קדח/מהלך בוכנה: 40/38 מ"מ
* דלק: תערובת בנזין - שמן 5%
* מכל דלק: 2.7 ליטר
* התנעה: באמצעות הדוושות
* בלמים: קדמי ואחורי - תוף
* מתלים: קדמי: מוטות מרכזיים עם גלגל דחוס / אחורי: נדנדה עם שני בולמי זעזועים
* צמיגים: 2x22 תוצרת פירלי או "CEAT (company)" 
* מאייד מסוג "T5/11S" מתוצרת "Dell'Orto" 
* "למברטה 48" כונתה ב-איטליה: "Lambrettino del prete" (תרגום מאיטלקית: למברטה של הכומר)
* מחיר היחידה בתקופת הייצור עמד על 76,000 לירה איטלקית
* דגם של "למברטה 48" הופיע בשנת 1961 בסרט האיטלקי "Una vita difficile"

==סדרות "למברטה 48"==
* סדרה ראשונה - יוצרה בשנת 1955
* סדרה שנייה - יוצרה בין השנים 1955–1958
* סדרה שלישית - יוצרה בין השנים 1958–1961 (יצור הדגם הסתיים במרץ 1961)

== תמונות ==
<gallery mode="packed" heights="140">
קובץ:Innocenti Lambretta 48.jpg | "למברטה 48"
קובץ: Lambretta 48.jpg | "למברטה 48"
קובץ:Lambretta - 40 - 1957 - 48 cc - 1 cyl - WBM 4576 - Kolkata 2015-01-11 3660.JPG | "למברטה 48"
קובץ:Lambretta - 40 - 1957 - 48 cc - 1 cyl - WBM 4576 - Kolkata 2014-01-19 5816.JPG | "למברטה 48"
</gallery>

<gallery mode="packed" heights="150">
קובץ:Engine - Lambretta - 40 - 1957 - 48 cc - 1 cyl - WBM 4576 - Kolkata 2014-01-19 5817.JPG | מנוע 1 צילינדרים, 48 סמ"ק - "למברטה 48", שנת 1957
קובץ:Engine - Lambretta - 40 - 1957 - 48 cc - 1 cyl - WBM 4576 - Kolkata 2014-01-19 5815.JPG | מנוע 1 צילינדרים, 48 סמ"ק - "למברטה 48", שנת 1957
</gallery>

==ראו גם==
* אופנוע
* אינוצ'נטי למברו 550
* למברטה GP/DL
* למברטה לי ספציאל

==קישורים חיצוניים==

* 

==הערות שוליים==

קטגוריה:אופנועים
קטגוריה:כלי רכב שהושקו ב-1954
קטגוריה:כלי רכב איטלקיים
48
אלפא רומיאו רומיאו

אלפא רומיאו רומיאו (באיטלקית: Alfa Romeo Romeo) היא מכונית מסחרית מתוצרת יצרנית הרכב האיטלקית אלפא רומיאו, אשר יוצרה במספר תצורות בין השנים 1954–1983.

==תצורות דגמי "אלפא רומיאו רומיאו"==
* מסחרית
* טנדר
* מיניבוס
* אמבולנס
* משאית קלה

==דורות "אלפא רומיאו רומיאו" ==
* דור ראשון - יוצר בין השנים 1954-1956
* דור שני (Alfa Romeo Romeo 2) - יוצר בין השנים 1954-1967, יוצרו כ-23,000 יחידות
* דור שלישי (Alfa Romeo Romeo 3) - יוצר בשנת 1966
* דור רביעי - יוצר בין השנים 1967-1983 (דגמי "Alfa Romeo F11/F12/A11/A12", יוצרו 17,899 יחידות)

==גלריה==
<gallery mode="packed" heights="100">
קובץ:Romeo2.jpg | מיניבוס "אלפא רומיאו רומיאו" - דור שני
קובץ:MHV Alfa-Romeo Romeo 2 03.jpg | מיניבוס "אלפא רומיאו רומיאו" - דור שני
קובץ:MHV Alfa-Romeo Romeo 2 01.jpg | מיניבוס "אלפא רומיאו רומיאו"
קובץ:Paris - Bonhams 2016 - Alfa Romeo Autotutto Romeo 2 minibus - 1961 - 003.jpg | "אלפא רומיאו רומיאו" - דור שלישי, שנת 1961
קובץ:Paris - Bonhams 2016 - Alfa Romeo Autotutto Romeo 2 minibus - 1961 - 002.jpg | "אלפא רומיאו רומיאו" - דור שלישי, שנת 1961
קובץ:AlfaRomeo2 LKW 1.jpg | "אלפא רומיאו רומיאו" - משאית מנוף
קובץ:Alfa Romeo Romeo 2-1961 (10610776805).jpg | "אלפא רומיאו רומיאו" - דור שלישי, שנת 1961, משאית גרר
קובץ:Paolo Monti - Servizio fotografico (Arese, 1965) - BEIC 6356002.jpg | "אלפא רומיאו רומיאו" - מסחרית (מימין), אלפא רומיאו ג'וליה (משמאל)
קובץ:Alfa Romeo Romeo 2 interior.jpg | "אלפא רומיאו רומיאו" - דור שני, אמבולנס, מבט לתא הנהג
קובץ:Alfa Romeo Autotutto F12.jpg | "אלפא רומיאו רומיאו" - דור רביעי, מודל "F12" - אמבולנס
</gallery>

==ראו גם==
* אלפא רומיאו

==קישורים חיצוניים==

* 

==הערות שוליים==

קטגוריה:מכוניות מסחריות
קטגוריה:טנדרים
קטגוריה:אמבולנסים
קטגוריה:מיניבוסים
רומיאו
קטגוריה:כלי רכב איטלקיים
קטגוריה:כלי רכב שהושקו ב-1954
Bones (שיר של Equinox)

Bones (בעברית: עצמות) הוא השיר שבוצע על ידי הלהקה הבולגרית Equinox אשר ייצג את בולגריה באירוויזיון 2018.

== אירוויזיון 2018 ==
ב-12 במרץ 2018 נודע כי הלהקה הבולגרית Equinox תייצג את בולגריה באירוויזיון 2018, מאוחר יותר שם השיר נחשף לראשונה. השיר יצג את בולגריה באירוויזיון 2018, בסיום חצי הגמר הראשון אשר התקיים ב-8 במאי 2018 נודע כי הוא אחד מעשרת השירים שעולים לגמר, בסיום הגמר אשר התקיים ב-12 במאי 2018 נודע בסיום ההצבעות כי סיים במקום 14 בלבד אך לא הצליח להגיע לטופ 10 לעומת ב-2016 ו-ב2017 שכן הצליחו. בסיום התחרות נודע כי בחצי הגמר סיים במקום השביעי עם 177 נקודות, 107 של השופטים ו-70 של הקהל, בגמר קיבל עם 166 נקודות, 100 של השופטים ו-66 של הקהל.

== סדר השמעות ==
1.Bones (גרסת קריוקי)

2.Bones (גרסת סטודיו)

3.Bones (גרסה אינסטרומנטלית)

== קישורים חיצוניים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי בולגריה באירוויזיון
קטגוריה:שירים באנגלית